কবীর চৌধুরী: হ্যাঁ বই মেলাটাতে বাংলা একাডেমী অবশ্যই উৎসাহী। তবে বাংলা একাডেমীর যে কাজগুলো আবশ্যিকভাবে করা দরকার, অর্থাৎ গবেষণামূলক কাজ এবং অনুবাদের কাজ এবং উন্নতমানের পাঠ্য পুস্তুকের কাজ এটা বন্ধ হয় নি। কিন্তু এর মধ্যে আশানুরূপ গতি বেগ সঞ্চারিত হয়নি। তার একটা কারণ হচ্ছে অর্থের অপ্রতুলতা। একাডেমী ঠিক ঠিক অর্থ বরাদ্দ সরকারের কাছ থেকে পাচ্ছে না। তোমাকে একটা খবর দিই আমরা অতি সম্প্রতি ঠিক করেছি, সপ্তাহখানেকের মধ্যে অর্থ মন্ত্রীর সাথে বসবো এবং আমরা আমাদের সমস্যার কথাগুলো বলে তার কাছ থেকে বাংলা একাডেমীর জন্য একটা উপযুক্ত অর্থ বরাদ্দ পাওয়ার অনুরোধ জানাবো।